cyanic-selkie/wikianc huggingface dataset:
Maria Guida
Guida deltok i VM 1993 på 10 000 meter og kom på 12.-plass. Under VM 1995 i Göteborg ble hun nummer fire på samme distanse med tiden 31.27,82. Dette ble hennes personlige rekord på distansen.
Etter VM i Göteborg begynte hun å konkurrere på lengre distanser, og hun deltok i VM i halvmaraton i 1998. Karrierens høydepunkt kom under EM 2002 der hun vant gull i maraton.
Liandu
Liandu (kinesisk: 莲都区, pinyin: Liándū Qū) er et bydistrikt i byprefekturet Lishui i provinsen Zhejiang i Folkerepublikken Kina. Det har et areal på 1.502,10 km² og teller 373.800 innbyggere (2005).
Dag Halvorsen
Dag Halvorsen er navnet til flere personer:
Tébessa (provins)
Provinsen Tébessa (arabisk: ولاية تبسة) er en av Algeries 48 provinser. Administrasjonssenteret er Tébessa.
Melinda Metz
Melinda Metz er en amerikansk forfatter av ungdomsromaner. Hennes bokserie, Roswell High, om utenomjordiske vesener i tenårene er blitt grunnlaget for WB Television Networks TV-serien Roswell. En annen serie, Fingerprints («Fingeravtrykk»), er om en psykotisk pike som leser tanker fra fingeravtrykk. Melinda Metz har også skrevet en rekke andre bokserier, blant annet Buffy, vampyrenes skrekk, De nye eventyrene til Mary-Kate og Ashley Olsen, Ghosts of Fear Street, og Goosebumps Presents. Hun samarbeider tidvis med forfatteren Laura J. Burns som hun har skrevet bokserien som er basert på TV-serien Everwood, og om Wright og Wong, tenåringsdetektiver. Hun har vært skyggeforfatter for to ungdomsbøker i bokserien Animorphs.
Jordbærtreslekta
Jordbærtreslekta (Arbutus) er ei slekt i lyngfamilien.
De er eviggrønne busker eller små trær. Barken er rød og avflassende. Blomstene sitter i endestilte kvaster. Frukten er et vortete bær, som minner litt om et jordbær. Fruktutviklingen er forlenget, slik at fruktene blir modne samtidig som planten blomstrer på nytt.
Det er tre–fire arter i den gamle verden. Jordbærtre (A. unedo) og Arbutus andrachne er vanlige i middelhavsområdet, der de er en viktig del av maquis-vegetasjonen. Jordbærtre finnes også langs Europas atlanterhavskyst nordover til Irland. På Kanariøyene vokser den endemiske Arbutus canariensis. Arbutus pavarii er endemisk for Kyrenaika i Libya, men ikke alle botanikere anerkjenner den som egen art.
I middelhavsområdet vokser også Arbutus × andrachnoides, som er en naturlig hybrid mellom A. andrachne og A. unedo. Arbutus × androsterilis er en hybrid fra Kanariøyene mellom Arbutus canariensis og den innførte Arbutus unedo.
I den nye verden er det seks–sju arter. De finnes i Britisk Columbia i Canada, vestlige USA, Mexico og Guatemala. Den meste kjente arten er madrona (A. menziesii), som vokser langs stillehavskysten.
DNA-sekvensering antyder at Arbutus er en parafyletisk gruppe som omfatter to ulike klader. Artene i den gamle verden ser ut til å være mer i slekt med blant annet Arctostaphylos, enn med de amerikanske artene. Det er ikke publisert noe nytt slektsnavn for de amerikanske artene.
Hånger
Hånger er et tettsted i Värnamo kommune i Jönköpings län i Småland i Sverige. I 2010 hadde tettstedet 301 innbyggere.
Kjempelavspinner
Kjempelavspinner (Lithosia quadra) er en av lavspinnerne i familiegruppen  bjørnespinnere (Arctiidae).
Kjempelavspinner er på den norske rødlisten, i kategorien DM, bør overvåkes. Det er mulig den blir fjernet fra listen, da dette ikke er en art som normalt finnes i Norge, men som bare migrerer inn i landet enkelte år.
Utseende
Kjempelavspinner ligner mye på de andre lavspinnerne, men skiller seg ut på størrelsen. Den er dessuten svært sjelden i Norge. Hunnens vinger er lyst gul. Den har to mørke punkt på hver vinge, tilsammen fire punkt, noe som er opphav til navnet quadra. Hannen har noe mørkere gulebrunlige framvingervinger, som er gulere innved roten. I framkanten av framvingen, er et kort og smalt, mørkere parti. Bakvingene er noe lysere og ensfarget.
Lavspinnere kan forveksles med flere andre småsommerfugler, kanskje særlig en vikler eller en liten måler. Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax).
Bakkroppen er også gråaktig gul, men mer gul bakerst. Vingene holdes taklagt bakover kroppen i hvile. Vingespennet er mellom 38 og 56 millimeter.
Larvene er tynt behåret med mørke grå hår. Hårene er arrangert i dusker på hvert ledd. Disse danner rekker av hårdusker bakover kroppen. Larvens kropp har gulgrønne flelt på siden av hvert ledd, disse danner linjer langs larvens side. Den har også noen røde flekker på ryggen, på hvert ledd, disse danner en dobbel punktlinje langs larvens ryggside. Utvokst blir den ca. 3-4 centimeter lang.
Levevis
Kjempelavspinner finnes helst i løvskog men kan finnes i barskog, eller i blandet skog. Den finnes først og fremst på varme steder, gjerne der det er noe sandholdig jord. Flygetiden er i juli og august og den er aktiv om natten.
Hunnen legger opptil 250 egg rett på næringsplanten, eller i barksprekker, eggene legges i små grupper.
Larvene lever på ulike lav, på stammer og greiner på trær. De vokser seint og overvintrer halvt utvokst, i et spinn på jordoverflaten. Neste vår fortsetter den å vokse, og er utvokst i juni. Eldre larver er vanligvis aktive om natten og gjemmer seg om dagen.
Kjempelavspinner tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Puppestadiet tilbringes ofte i en barksprekk eller lignende. Kokongen er ofte delvis gjennomskinnelig spunnet og består også ofte av noe av larvens hårbekledning. Puppen klekkes etter noen uker.
Utbredelse
Kjempelavspinner er utbredt i det sydlige og sentral  Europa og Asia helt til Kina og Japan.
Sjelden gjest i Norge, som kommer som migrant enkelte år. Er funnet noen få ganger i sørøstlige Norge langs kysten av Aust-Agder og ved Oslo på 1800-tallet. Finnes, sjeldent, i det sydlige Sverige og Danmark.
I 1938 hadde arten masseutbrudd og fantes i store mengde flere steder i Sentral-Europa, Danmark og det sørlige Sverige.
Robaloer
Robaloer er en gruppe av abborfisker som lever både i ferskvann og i havet. Disse store fiskene er ettertraktet både av yrkes- og sportsfiskere.
Kjempelavspinner
Navnet
Det latinske navnet Lithosia betyr som en stein, av gresk lithos, som er stein. Navnet quadra betyr firkantet. På svensk heter den Kungslavspinnare.
Robaloer
Nilabborene ble tidligere plassert i familien Centropomidae som underfamilien Latinae, men de regnes nå som en selvstendig familie. Centropomus er dermed den eneste slekten i familien Centropomidae.
Grunnkretser i Voss kommune
Grunnkretser i Voss kommune er delområder og grunnkretser som seksjonerer Voss kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Arbutus pavarii
Arbutus pavarii er en plante i lyngfamilien. Den er en eviggrønn busk eller lite tre og vokser kun i Kyrenaika i nordøstlige Libya. Dette området har middelhavsklima med tilhørende vegetasjon, og Arbutus pavarii ligner på jordbærtre (Arbutus unedo), som er vanlig andre steder i middelhavsområdet.
Messingåga
Fra Kjerringvatnet renner Kjerringelva (sørsamisk: Aahkajohke) i en vestlig retning. Denne elva møter Jarfjellbekken, som renner i en nordlig retning fra Jarfjelltjønna gjennom Austerskardet, nord for Kopparvatnet. Messingåga starter ved Elivollan (sørsamisk: Siejphgiedtie), der Kjerringelva og Jarfjellbekken møtes.
Vassdraget renner i en nordlig retning, gjennom Messingdalen, øst for fjellet Messingen. På vei nordover tar vassdraget fra vest opp i seg fem bekker fra Jarfjellet, og fra øst fem bekker fra Kjerringfjellet (sørsamisk: Stoere Aahkavaerie) og en bekk fra Harafjellet.
Messingåga renner gjennom et moreneterreng med innslag av breelv-avsetninger. Mot Kopparvatnet finnes et haugete moreneterreng (dødisterreng).
Utbygging versus vern
I 2005 sendte MiljøEnergi Nordland AS en søknad til Norges vassdrags- og energidirektorat om konsesjon om å utnytte deler av Messingåga til kraftproduksjon. To alternativer er blitt presentert: En installasjon på 6,5 MW med en energiproduksjon på 19 GWh, og en installasjon på 4,9 MW med en energiproduksjon på 16,5 GWh.
Vassdraget befinner seg i urørt natur, i et av Ranas viktigste naturområder for våtmarksfugl. Dalen omkring er et viktig sommerbeiteområde for elg, og jerv har fast tilhold. Elven er rik på røye og ørret, og er foreslått fredet av naturvernorganisasjoner, Rana kommunes miljøutvalg, Nordland fylkesting og av Stortinget.
Tacaratu
Tacaratu er en kommune i delstaten Pernambuco i nordøstregionen av Brasil.
Siriprisen
Siriprisen (svensk: Siripriset) er en svensk litterær pris som ble innstiftet i 2000. Det er en alternativ pris (skyggepris) til Augustpriset. Prisen er oppkalt etter Siri von Essen. Men prisen synes ikke ha blitt utdelt etter 2008.
Dødningehodeblomsterfluer
Dødningehodeblomsterfluer (Myathropa) er en slekt av store fluer som tilhører familien blomsterfluene. Slekten omfatter bare to arter.
Utseende
Store, kraftige, lyst gule og svarte fluer, ca. 15-18 millimeter lange. Forbrystet har et karakteristisk «hodeskallemønster» dannet av sølvgrå tverrstriper.
Ansiktet er gult med gyllen hårbekledning. Fasettøynene er fint hårkledte og mørke. Hos hannene møtes øynene på toppen av hodet, mens det hos hunnene er en tynn pannestripe mellom fasettøynene. Antennene er små og mørke.
Bakkroppen har mønster i gult og svart. Hvert av bakkroppsleddene er mørke i den bakerst halvdelen og gule lengst frem. Langs midten er det en mørkere midtlinje som utvider seg til en mørk flekk i framkanten av hver bakkroppsledd. Scutellum er lyst gulbrunt, og skiller seg lite fra den brunlige ryggsiden. Brystets sider er gule med lange gylne hår. Beina er lyst gule på midten. Lår (femora) og føtter (tarser) er mørke, brunsvarte.
Levevis
Fluene kan påtreffes i hager og særlig på gress- og blomsterenger. Den besøker blomster eller sitter og soler seg på et blad. De voksne flyr i mai til september. Larvene lever i råtehull i trestammer.
Fossa (geologi)
Fossa er betegnelsen for en lang, smal forsenkning på et himmellegeme, som for eksempel Mars. Det antas at fossa kan stamme fra en av flere geologiske prosesser som forkastninger, skred eller flodbølger av vann eller en annen væske.
Fossa kjennes ikke minst fra Mars og Venus, men også fra noen måner.
På månen er følgende fossaer kjent:
Liste over svenske oster
Dette er en liste over svenske oster.
Definisjon
Definisjon er en setning som forklarer og avgrenser betydningsinnholdet i et ord, uttrykk eller begrep så nøyaktig som mulig. Setningen skal fungere slik at alle som leser eller hører ordet eller uttrykket skal få en sammenfallende oppfatning av hva ordet er og ikke er (betydningen).
Ved utarbeidelse av lover er dette for eksempel svært viktig, og blir gjerne tatt inn som en av de første paragrafene i loven. I leksikon og oppslagsverk er det selve definisjonen som er det vesentlige i innholdet. For eksempel er det viktig her på Wikipedia at det første avsnittet i en artikkel (denne artikkelens første linje) inneholder selve definisjonen av ordet. Deretter kommer en mer utdypende forklaring og eksempler.
I noen tilfeller kan det samme ordet ha flere betydninger, og da må hver enkelt betydning forklares. På Wikipedia ordnes dette med en pekerside, der alle betydninger er listet opp (for eksempel Java).
Intensjon og ekstensjon
Det er vanlig å skille mellom definisjoner som angir intensjon og definisjoner som angir ekstensjon. Intensjonen til et uttrykk er det samme som betydningen til uttrykket, mens ekstensjonen er de tilfellene som uttrykket refererer til eller omfatter. I en ekstensjonsangivelse (ekstensjonell definisjon) foregir ikke det definerende uttrykket å være synonymt med, ha samme betydning som, det definerte uttrykket. En undergruppe av ekstensjonsangivelser er oppregningsdefinsjoner. Slike definisjoner bestemmer et uttrykks omfang ved å ramse opp de tilfellene som faller innenfor omfanget, ved å beskrive dem eller ved å peke på dem. Det følgende er et eksempel på en oppregnende definisjon: ""Husdyr" skal her omfatte hest, ku, gris, sau, geit, llama og fjærfe." Denne definisjonen sier ikke noe om betydningen til ordet "husdyr". Det følgende kan være et eksempel på en intensjonsangivelse: "Med "husdyr" skal vi her forstå det samme som "dyr som er planmessig avlet frem og som benyttes i forbindelse med matproduksjon".
Terminologifaget, metoder og teknikker for å lage gode definisjoner
Et kjennetegn ved definisjoner er at de beskriver et begrep ved å relatere det til andre begrep. Termlosen gir en innføring i begrepsanalyse og terminologiarbeid, blant annet metoder og teknikker for å relatere begrep på ulike måter. Eksempler på relasjoner fra Termlosen er at «lerk er en type bartre» (generiske relasjon), og at «tre består av rot, grein og noen ganger stamme» (partitiv relasjon). Partitive relasjoner kan videre spesifiseres i om de er nødvendige, og hvorvidt det er en eller flere.
Når et sett av begrep er relatert i et begrepssystem vil mye av arbeidet med å etablere gode definisjoner være gjort, siden definisjonen som nevnt er en beskrivelse av ett begrep ved hjelp av andre begrep.
Those Were the Days
«Those Were the Days» er den walisiske sangerinnen Mary Hopkins debutsingle, og kom ut som singel den 30. august 1968. Sangen gikk til toppen av hitlistene i mange land verden over, også i Norge. Den ble populær på grunn av en fengende melodi og en ny frisk stemme, men også for at Paul McCartney fra The Beatles sto bak den.
Eksil
Eksil, landsforvisning eller landflyktighet vil si at en lever utenfor hjemlandet sitt. Begrepet blir ofte brukt om dem som er tvunget til å forlate hjemlandet sitt, enten fordi de er dømt til det som straff for en forbrytelse eller fordi at det ikke er trygt der. Årsakene til at det er farlig å bli værende kan være fra førfølgelse, krig, sultkatastrofer eller andre farlige omstendigheter.
Those Were the Days
Sangen er blitt kreditert til den amerikanske komponisten Gene Raskin (1909-2004), som skrev en engelsk tekst til en russisk komposisjon kalt Дорогой длинною (Dorogoi dlinnoyu), komponert av Boris Fomin (1900–1948) og med sangtekst av poeten Konstantin Podrevskii. Aleksandr Vertinskij (død 1957) hadde suksess med sangen på 1920-tallet. Sangen handlet om å minnes ungdom og romantisk idealisme. Den tar også for seg aktiviteter på puben, som omfatter drikking, sang og dans.
Eksil
Om vedkommende hadde begått en forbrytelse, så hendte det at vedkommende kunne velge mellom å flykte fra hjemlandet og bli erklært fredløs eller å bli henrettet.
Those Were the Days
Historie
Gene Raskin pleide å gå på utestedet The White Horse Tavern på 1960-tallet og sangen klager over at de «gylne» folkesang-dagene med Bob Dylan, Tom Paxton, Phil Ochs, og andre var slutt. Sangen ble innspilt av the Clancys.
Eksil
Eksil kan òg brukes i løsere betydning om folk som mer frivillig har bosatt seg utenlands, men holder på den nasjonale identiteten sin, for eksempel «eksilnordmenn» eller «eksilfinner». Dersom store deler av ei folkegruppe drar i eksil, blir det kalt en diaspora.
Those Were the Days
Historie
Selv om sangen ble populær tidlig på 1960-tallet av The Limelighters var det Mary Hopkin som gjorde den mest kjente innspillingen. Den ble utgitt den 30. august 1968. Innspillingen var produsert av Paul McCartney (katalognummer «APPLE 2») og nådde førsteplassen på de engelske hitlistene og på andreplass på de tilsvarende amerikanske.
Paul McCartney, som produserte innspillingen, gjorde også innspillinger av Mary Hopkin som «Those Were The Days» i fire andre språk og utgitt i disses respektive land: I Spania, «Que Tiempo Tan Feliz»; i Tyskland, «An jenem Tag»; i Italia, «Quelli Erano Giorni»; og i Frankrike, «Le temps Des Fleurs».
I Storbritannia og i USA hadde B-siden sangen «Turn! Turn! Turn!» som var skrevet av Pete Seeger, men var hovedsakelig tatt fra Forkynneren (tidligere Predikeren og Predikantens bok), en av bøkene i Bibelen. Denne sangen hadde tidligere vært på førsteplass i USA med gruppa The Byrds.
Tamandaré
Tamandaré er en kommune i delstaten Pernambuco i nordøstregionen av Brasil.
Those Were the Days
Historie
Katalognummeret «APPLE 2» for «Those Were the Days» var faktisk det laveste katalognummeret som Apple Records kunne benytte. «APPLE 1»-betegnelsen hadde vært påtenkt for The Beatles’ single «Hey Jude», men The Beatles var fortsatt under kontrakt med plateselskapet EMI på denne tiden, og selv om «Hey Jude»-singelen hadde et Apple-merke ble den utgitt som «R 5722» i henhold til plateselskapets Parlophones nummereringssystem.
Hopkins version ble utgitt for å støtte opp under hennes suksess på fjernsynsprogrammet «Opportunity Knocks» og på den samme tiden ble den populære sangeren Sandie Shaw bedt av sitt selskap om å spille inn sangen. Shaws selskap følte at sangen kunne bli gjort bedre av en «ekte» sanger og ikke kun en ny stjerne fra et fjernsynsprogram for nye talenter. Shaws versjon ble utgitt som singel, men var ikke i nærheten av oppnå Hopkins suksess.
På midten av 1970-tallet, etter at Hopkins kontrakt med Apple var avsluttet ble «Those Were the Days» og «Goodbye» innspilt på nytt av produsenten Tony Visconti. Kun disse innspillingene kan bli funnet på musikksamlinger ettersom Apple aldri tillot originalinnspillingene å bli benyttet.
I 2005 utga Dolly Parton sin utgave av «Those Were the Days» og her sang Mary Hopkin i koringen.
Norske versjoner
Diesens versjon ble innspilt av Anne Margrethe Husby med Carsten Kloumans orkester og utgitt på singlen Philips 353 326 PF i 1968.
Bergs versjon ble innspilt av Lillian Askeland og utgitt på LP-platen Souvenirs (Talent) 1. januar 1984.
Fredrik Mellem
Jørn Fredrik Mellem (født 25. februar 1969 i Oslo) er en norsk politiker (Ap). Han er generalsekretær i Europabevegelsen i Norge og tidligere leder i Oslo Arbeidersamfunn. Mellem engasjerte seg som 16-åring i Nittedal AUF etter stortingsvalget 1985, og har siden mer eller mindre sammenhengende vært tillitsvalgt i AUF/Arbeiderpartiet.
Tindouf (provins)
Provinsen Tindouf (arabisk: ولاية تندوف) er en av Algeries 48 provinser. Administrasjonssenteret er Tindouf.
Bredaryd
Bredaryd er et tettsted i Värnamo kommune i Jönköpings län i Småland i Sverige. I 2010 hadde tettstedet 1,466 innbyggere.
Jordskred
Jordskred er en bevegelse eller utglidning av jordmasser på skrånende terreng langs glideplan av leire eller fjell.
Jordskred forekommer oftest i fjellområder, hvor konsekvensene kan bli voldsomme for lokalbefolkningen. Jordskred forekommer oftest ved skrenter og steile skråninger etter perioder med sterk nedbør, da de øverste jordlag er mettet med vann og blir for tunge og ustabile i forhold til de underliggende, understøttende jordlag. Jordskred kan især iakttas langs kystenes klipper og skrenter og skredene inngår i de naturlige erosjonsprosesser.
Mesembrius
Mesembrius er en slekt av fluer som tilhører familien blomsterfluer (Syrphidae). Slekten forekommer i Europa, men mangler i Norden.
Utseende
Fluene i denne slekten minner sterkt om artene i slekten Helophilus men er lysere. Thorax har fire ganske brede, lyse lengdestriper, bakkroppen er hovedsakelig gul.
Taquaritinga do Norte
Taquaritinga do Norte er en kommune i delstaten Pernambuco i nordøstregionen av Brasil.
R-16
R-16 var et sovjetisk kjernevåpenbærende interkontinental ballistisk missil.
R-16 var sovjets første interkontinentale rakett.
11K64 var en planlagt rombasert versjon av R-16-missilet.
Hoff
Et hoff er en fyrstes bolig og samtidig inntil en viss grad en del av regjeringsorganet og også hans husstand som adjutanter og rådgivere, for eksempel den nordiske hird og den romerske curia.
I dag ivaretas det norske kongehusets administrasjon av Det kongelige hoff, som omfatter hoffsjef, kabinettsekretærer, informasjonsavdeling, hushold og eiendomsavdeling. Det norske hoffet har totalt ca. 150 årsverk.
Martin Høyem
Martin Høyem (født 16. januar 1982) er forsvarsspiller i fotball for Kolstad. Han har tidligere spilt for klubbene Strømsgodset, Sjetne, Rosenborg og Molde.
Peter Mathias Britanus Olsen Røwde
Peter Mathias Britanus Olsen Røwde (født 23. september 1876 i Rovde, Møre og Romsdal, død 21. april 1955 i Oslo) var en norsk industrimann.
Røwde grunnla i 1900 engrosfirmaet Røwde & Co, som hadde agentur for utenlandske tekstiler og klær, samt kalosjer fra det svenske Gislaved. Røwde var imidlertid opptatt av at Norge skulle bli mer uavhengig av import, og i 1906 etablerte han Viking gummivarefabrikk i Heggedal i Asker. Fabrikken ble ødelagt av brann, og den første verdenskrig forsinket planene om en ny fabrikk. Men i 1920 var Askim Gummivarefabrik et faktum. Her ble det fra starten produsert gummifottøy, fra 1931 også gummidekk til kjøretøy. Fabrikken var Askims hjørnesteinsbedrift fram til opphøret i 1991.
I 1950 ble det etablert et eget selskap, Røwdehjul, for å ivareta agenturet for dekk- og slangesalget i Norge. Dette selskapet opphørte igjen i 1995, mens varemerket er beholdt for engrosvirksomheten av det opprinnelige Røwde & Co.
Røwde ble utnevnt til ridder av 1. klasse av St. Olavs Orden i 1932.
Peter Mathias' slektninger har grunnlagt P.M. Røwdes Stiftelse i 1992. Stiftelsen deler blant annet ut årlige stipend til støtte for forskning om norsk økonomisk utvikling, med vekt på handel og industri.
Erlend Ormbostad
Erlend Ormbostad (født 3. april 1981) er forsvarsspiller i fotball. Han ble i 2005 sesongen leid ut til Skeid fra Molde, med direkte suksess i Skeids forsvarsfirer. Da kontrakten utløp i 2006, fikk ikke Ormbostad noe tilbud fra Molde, og gikk gratis til Skeid Fotball. Han ble norgesmester som junior for Molde i 2000, samt norgesmester for seniorer i 2005.
Toni Kallio
Toni Kallio (født 9. august 1978) er en finsk forsvarsspiller som spiller for Veikkausliiga-laget FC Inter Turku. Kallio har spilt for blant annet den norske klubben Viking FK som han skrev under for Viking høsten 2010, men han kom skadet til klubben og fikk ingen kamper for klubben og måtte forlate klubben da korttidskontakten gikk ut samme høst. Han har også tidligere spilt for klubbene Fulham FC, Jazz, TPV Tampere HJK Helsinki, Molde Fotballklubb og BSC Young Boys.
Botia
Botia er en gruppe smerlinger som har blitt delt opp i flere slekter. De er bunnlevende fisk med flat buk og skjeggtråder rundt munnen. Mange av artene er populære akvariefisk.
Fiskene i gruppen har en pigg under hvert øye. Disse ligger vanligvis skjult, men kan spiles ut når botiaen føler seg truet. Dette observeres ikke så ofte, men når man tar fisken i håv bør man være forsiktig så piggene ikke setter seg fast og fisken blir skadet.
En spesiell egenskap ved disse fiskene er de høye klikkelydene de lager. Disse kan man ofte høre ved fôringstid.
Mange botiaer foretrekker å «sove» på siden eller i andre merkelige positurer.
Botia i snever betydning er utbredt i Pakistan, India, Nepal, Bhutan, Bangladesh og Myanmar.
Utvikling av systematikk
Botia var tidligere en større gruppe, med over 20 arter. Da Maurice Kottelat beskrev Botia kubotai i 2004, foreslo han samtidig å dele gruppen opp i fire slekter, basert på utseende og utbredelse.
En annen slekt, Parabotia, var allerede skilt som en separat slekt før Kottelats artikkel. Den har en avlang kropp lik Syncrossus, men med utbredelse hovedsakelig i Kina.
Manuel Martínez
Manuel Martínez Gutiérrez (født 7. desember 1974 i León) er en spansk friidrettsutøver som konkurrerer i kulestøt.
Martínez tilhørte verdenseliten i kulestøt i slutten av 1990-årene og begynnelsen av 2000-årene. Til tross for dette har han ikke lyktes i de store utendørsmesterskapene. Han har deltatt fire ganger i OL. Det nærmeste han kom medalje, var fjerdeplassen i OL 2004 i Athen. I utendørs-VM er også den beste plasseringen en fjerdeplass, fra VM 2001.
Innendørs har han imidlertid blitt både verdensmester og europamester (se medaljeoversikten)
Terezinha
Terezinha er en kommune i delstaten Pernambuco i nordøstregionen av Brasil.
Bengalbotia
Bengalbotia er en smerling i gruppen Botia. Fisken trues av et insektmiddel som brukes i dyrking av ris. Siden 1997 har myndighetene i Bangladesh håndhevet strenge forbud mot forurensning, med spesielle regler angående forurensning av vassdrag.
Bengalbotiaen finnes i bekker og elver i de nordlige og østlige regionene av Bangladesh (mot India og Burmas grenser). Den finnes også i India.
Appias albina
Appias albina finnes sørøst i Asia og Australia.
Utseende
Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene er trådformet og består av sylindriske ganske like ledd. Antenneklubben er flat eller skålformet slik som hos alle dagsommerfuglene. På beina finnes også sanseorgan som gir informasjon om hva sommerfuglen sitter på. Hunner bruker disse sansene for å finne riktig næringsplante, hvor den kan legge sine egg. Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven har generelt tykk hud og er ganske hardføre. Hodet, brystet og bakkroppen er sammenvokst uten noen oppdeling.
Larvens hode består av en hard hodekapsel med noen punktøyne. Under øynene er det noe små antenner larven bruker til å finne riktig føde. Like bak hodet er bryststykket, som består av tre sammenvokste ledd, Bryststykket har tre par bein. Lengre bak har larvene noen vorteføtter, som ikke er egentlige bein, men utvekster larven kan bruke til å holde seg fast. Lengst bak har den en analfot. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.
Larvene ånder gjennom traké-åpninger i hudskjelettet (spirakler), langs kroppens sider.
Puppen er plassert stående eller oppreist, og er festet i anal-enden mot underlaget. Den holdes oppe ved et magebelte av spinntråder. Den har én spiss i hodeenden, ikke to som hos svalestjerter.
Levevis
Om natten og i overskyet vær hviler sommerfuglen. Vingene holdes sammenlagt opp og ut fra kroppen, noe som gir sommerfuglen en viss kamuflasje og beskyttelse. De voksne lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Paringen skjer ved sammenkobling mellom de to kjønnene. Eggene legges direkte på næringsplanten.
Larven er radikalt forskjellige fra de voksne, både i levevis og i kroppsbygning. Den lever som plantespiser på planter i slekten Crateva.
Appias albina tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen.
Systematisk inndeling
Pieris albina A. a. darada (C. & R. Felder, 1865) A. a. venusta Moore A. a. semperi Moore, 1905 A. a. agatha Staudinger A. a. confusa Fruhstorfer,1910 A. a. pulverobasalis Joicey & Noakes A. a. psyche Felder A. a. wallacei  Butler A. a. korridona Grose-Smith, 1894
Kärda
Kärda er et tettsted i Värnamo kommune i Jönköpings län i Småland i Sverige. I 2010 hadde tettstedet 320 innbyggere. Kärda ligger cirka sju kilometer vest for Värnamo.
IT-nett
IT-nett (fransk: Isolée Terre) er et type kraftdistribusjonsnett hvor faselederne og nøytralpunktet er isolert fra jord med et overspenningsvern. Det har høyere driftssikkerhet ved jordfeil enn andre nettsystem, men ikke nødvendigvis sikkerhet mot brann, materiell- og personskader.
Bokstavene "I" og "T" forklarer det elektriske systemets kobling til jord, hvor "I" står for "isolert" og "T" står for "terra" (latinsk for "jord" ). Den første bokstaven betegner hvordan nettsystemet er koblet til jord, mens andre bokstav forklarer hvordan utsatte ledende deler er koblet til jord. For et IT-nett innebærer derfor "I"-en at selve nettsystemet er isolert fra jord. Det er vanlig å likevel bygge inn et jordleder separert fra jord med et gjennomslagsvern, som vil kunne gi en kobling til jord ved lynnedslag og lignende overspenningshendelser. Denne lederen kobles vanligvis til jord fra fordelingstransformatorens nøytralpunkt. Videre betegner "T" her at utsatte deler er koblet til jord med en egen jordleder, som vist i figuren nedenfor.
Utbredelse
I Norge har IT-nett en spenning på 230 V, og det fremføres ingen nøytralpunktsleder som i et TN-nett. Det er her det vanligste nettet, unntatt på Sørvestlandet hvor TT-nett er vanlig. TN-nett benyttes nå også i Norge i nær alle nye utbygginger i nye områder, og en del installasjoner bygges om til TN-nett. I Europa ellers er TN-nett med en spenning på 400 V enerådende.
Virkemåte
I et IT-nett er nøytralpunktet og faselederne isolert fra jord med et overspenningsvern. Hvis det oppstår en høy spenning, for eksempel ved et lynnedslag vil overspenningsvernet lukke (kortslutte) og lede til jord. Fordi et IT-nett ikke er forbundet med jord vil potensialforskjellen mellom fasene ikke forandres, og det oppstår heller ikke noen berøringsspenning mellom apparatdeler og jord. Etter en kortslutning vil nettet imidlertid ikke være et IT-nett, men et TN- eller et TT-nett.
Ole Bjørnsmoen Næss
Ole Bjørnsmoen Næss (født 2. juni 1991) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Tynset Idrettsforening.
Sesongen 2014/15 fikk han både plass i Norge Skøyteforbunds distanse/allround-gruppe og debuterte i verdenscupen i hurtigløp på skøyter i langdistansecupen i Berlin på 5 000 meter med en 11.-plass i b-gruppa (4 poeng) og fulgte videre opp med en 8.-plass i b-gruppa (7 poeng) i Heerenveen. Han var også med i troppen til verdenscupen på Hamar 31. januar og 1. februar 2015.
Valgte å gå ut av NSFs forbundsgruppe foran sesongen 2017/2018, og gikk inn i profflag som trenes av Peter Mueller.
Han er sønn av Arne Inge Næss og den tidligere aktive skøyteløperen Anne Bjørnsmoen.
Personlige rekorder
Oppdatert pêr 16. april 2017.
Tibullus
Albius Tibullus (født omkring 54 f.Kr., død 19 f.Kr.) var en romersk poet og forfatter av elegier.
Lite er kjent om hans liv. Tibullo var imidlertid populær i antikken, spesielt blant lesere med «klassisk»/«arkaisk smak», da han var den av elegi-poetene som hadde den mest arkaiske stilen. Quintilian opphøyde ham som en av de fremste poetene innenfor sin sjanger. Hans stil kan karakteriseres som flytende og raffinert.
Tibullus praenomen er ikke kjent, heller ikke er hans fødselssted, og hans hedenske navn har man spurt seg om. Biografien Liv forteller at han sannsynligvis var en romersk ridder, og at han hadde arvet en anselig eiendom. Men, som Vergil, Horats og Propertius, synes han å ha mistet det meste av den i 41 f.Kr. under Marcus Antonius og Octavians beslagleggelser.
Tibullus' Poesi
Tibullus' samlede verker er kjent under navnet Corpus Tibullianum, samlet i tre bøker (som senere ble «utvidet» til fire under renessansen, da den tredje boken ble delt inn i to deler). I dag har man imidlertid trukket deler av dette verket i tvil; kun de to første bøkene regnes nå som autentiske. Det hersker usikkerhet angåande resten av bøkene, selv om noen av disse diktene også sannsynligvis kan tilskrives ham.
Den første boken domineres av kvinnen Delia, men vi finner også dikt viet en ung mann, Marato. I bok 2 dukker en ny kvinneskikkelse opp, Nemesi (Et navn som kan tolkes som «Delias nemesis/erkefiende», i betydningen «hun som har jaget Delia fra poetens hjerte». Andre personer knyttet til poetens liv blir også nevnt mellom disse «hovedpersonene».
Tibullus er kjent for å beskrive rustikke temaer; livet på landet, naturen – selv om det urbane motivet også dukker opp i diktene hans. Som elegi-forfatter skrev Tibullus «klagesanger», ofte med romantiske under- eller overtoner. Et tema som går igjen i diktene hans (og hos flere andre elegi-poeter) synes å være behovet for å konstruere et tilfluktssted langt unna den virkelige verdens strev og plager. Hos Tibullus er dette tilfluktstedet å finne i «livet på landet», en enkel og ren verden av naturlig idyll. På grunn av dette er fred (eller søken etter fred) ansett som et hovedmotiv i Tibullus' diktning. Noen har gått så langt som å beskrive diktene hans som antimilitaristiske, noe som er spesielt med tanke på at dette var under Romerrikets ekspansjonstid, hvor krigføring sto på dagsordenen. På den annen side er det svært forståelig at man nettopp i denne konteksten følte behov for fred – noe Tibullus altså gir uttrykk for.
Tibullus er sannsynligvis påvirket av Vergil i sin fremstilling av det enkle livet i kontakt med naturen.
Barlavspinner
Utseende
Framvingene hos hunnen er lyst skitten brunlig grågul. Den har et smalt gult parti i framkanten av vingen. Dette smalner av og blir nesten usynlig før vingespissen. Hos sølvgrå lavspinner er dette gule feltet, jevnt (like bredt) helt ut til vingespissen, mens blygrå lavspinner har mer blågrå vinger. Bakvingene er ensfarget skittengul. Hannen har lysere gule vinger. Bakkroppen er også gråaktig gul, men mer gul bakerst. Vingene holdes taklagt bakover kroppen i hvile. Vingespennet er mellom 25 og 34 millimeter.
Lavspinnere kan forveksles med flere andre småsommerfugler, kanskje særlig en vikler eller en liten måler. Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax).
Larvene er tynt behåret med mørke grå hår. Hårene er arrangert i dusker på hvert ledd. Disse danner rekker av hårdusker bakover kroppen. Larvens kropp har gulgrønne flekker på hvert ledd, og disse danner en rygglinje på larvens ryggside. På det 7. og 11. leddet er det en litt mer fyldig hårdusk. Utvokst blir den ca. 2-3 centimeter lang.
Levevis
Barlavspinner finnes i løv- og barskog, eller i blandet skog. Flygetiden er i juli og august og den er aktiv om natten.
Hunnen legger egg rett på næringsplanten, eller i barksprekker, eggene legges i små grupper.
Larvene lever på ulike lav, på stammer og greiner på trær, eller på steiner. De vokser seint og overvintrer halvt utvokst, i et spinn på jordoverflaten. Neste vår fortsetter den å vokse, og er utvokst i juni. Eldre larver er vanligvis aktive om natten og gjemmer seg om dagen.
Barlavspinner tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Puppestadiet tilbringes ofte i en barksprekk eller lignende. Kokongen er ofte delvis gjennomskinnelig spunnet og består også ofte av noe av larvens hårbekledning. Puppen klekkes etter noen uker.
Utbredelse
Barlavspinner er utbredt i Europa og Asia helt til Kina og Japan.
I sørøstlige Norge langs kysten til Kristiansand.
Navnet
Det latinske navnet Eilema betyr omsluttet, spole, og slekten har trolig fått navnet fordi noen arter bretter eller «ruller» vingene rundt kroppen som en spole når den hviler. Navnet depressum betyr nedtrykt, flat. På svensk heter den Mattgul lavspinnare, på engelsk Buff Footman.
Saba saba-dagen
Saba saba-dagen viser til 7. juli 1961 og er en feiring av etableringen av det tanzanianske politiske frigjøringspartiet Tanganyika African National Union. Dagen kalles Saba saba-dagen etter tallet 7 på swahili, for den syvende dagen i den syvende måneden.
Dar es Salaam International Trade Fair kalles også Saba saba-dagen.
I Kenya viser Saba Saba-dagen til 7. juli 1990, da den kenyanske befolkningen demonstrerte i gatene for frie valg.
NM i bandy 1946
'''Det 29. Norgesmesterskapet i bandy''' var det første etter andre verdenskrig og det første etter at Norges Landsforbund for Idrett og Arbeidernes Idrettsforbund var slått sammen til Norges Idrettsforbund. Mesterskapet ble derfor spilt som utslagningsturnering. 84 klubber meldte sin interesse, kun 64 fikk anledning til å delta. Drafn ble norgesmester etter å ha slått Grane, Sandvika 3–1 etter omkamp i finalen.
Finale
Dommer: Arne Riis, B.14.
Søndag 10. februar 1946, Marienlyst stadion, Drammen, 3000 tilskuere. Mål:
My Religion
My Religion er det åttende studioalbumet til den norske rockegruppa TNT, utgitt i 2004.
Santa Clara de Olimar (kommune)
Santa Clara de Olimar er en kommune (spansk: municipio) i Treinta y Tres-departementet i det østlige Uruguay. Hovedstaden heter Santa Clara de Olimar.
Historie
Santa Clara de Olimar ble grunnlagt i 15. mars 2010.
Regjeringen
Ordføreren (alcalde) i kommunen er Óscar Viera Lopetegui (2010-2015).
Tipaza (provins)
Provinsen Tipaza (arabisk: ولاية تيبازة) er en av Algeries 48 provinser. Administrasjonssenteret er Tipaza.
Tissemsilt (provins)
Provinsen Tissemsilt (arabisk: ولاية تسمسيلت) er en av Algeries 48 provinser. Administrasjonssenteret er Tissemsilt.
Lanna (Värnamo)
Lanna er et tettsted i Värnamo og Gnosjö kommuner i Jönköpings län i Småland i Sverige. I 2010 hadde tettstedet 329 innbyggere, herav 323 i Värnamo kommune og seks i Gnosjö kommune.
Lodde
Lodde (Mallotus villosus) er en fiskeart i gruppen krøklefisker. Den kan bli ca. 20 cm lang og inntil 6 år gammel. Navnet kommer av at hannen (også kalt faks-lodde) i gytetida får «hårete» skjell (blir lodden). Faks-lodde har meget stor (nær 90 %) dødelighet etter gyting.
Lodde er en arktisk art. Selv om det i Norge finnes lokale loddebestander langs kysten i Nord-Norge er det først og fremst i de arktiske områdene en finner det store antallet. Lodde er utbredt i store deler av Barentshavet hvor lodda beiter i de produktive områdene langs iskanten i nordøst før den vandrer sørover mot kysten av Nord-Norge for å gyte.
Lodda gyter på 20-60 meters dyp på sand- og grusbunn, og klistrer eggene fast til underlaget. Eggene utvikler seg på bunnen; etter klekking i mai/juni siger de nyklekte loddelarvene utover i Barentshavet. Lodda er i svært dårlig forfatning etter gytingen, og de aller fleste loddene dør derfor etter sin første gyting.
Lodde er torskens viktigste byttedyr i disse områdene og spiller en avgjørende rolle i bestandsutviklingen hos den nordøst-arktiske torskebestanden, og er også et viktig byttedyr for grønlandssel og sjøfugl som krykkje.
Fiske
Loddefiskets økonomiske betydning økte etter sammenbruddet i sildefisket i 1969. Fangstene nådde et maksimum på nær tre millioner tonn i 1977. Fram til bestandssammenbruddet i 1985 lå fangstene omkring to millioner tonn. Etter loddebestandens kollaps var fisket stengt 1987-1990 og har siden aldri nådd nivået fra 1970-årene. Bestandssammenbruddet i 1985 antas å ha sammenheng med veksten i bestanden av norsk vårgytende sild og innstrømming av store mengder sildeyngel til Barentshavet i 1983.
Silda blir i Barentshavet til den er om lag tre år gammel, og det var derfor store mengder 1-2-årig sild i 1984 og 1985. Når loddelarvene seg ut fra kysten i løpet av sommeren, ble de utsatt for så stor predasjon fra 1-2 årig sild og fra torskeyngel at rekrutteringen var tilnærmet null. Siden lodda dør etter gyting førte dette til at bestanden sank med 96 % i løpet av kun to år (fra 3 millioner tonn i 1984 til 0,1 millioner tonn i 1986). Gode oppvekstvilkår for sildeyngel og påfølgende innstrømming av sildelarver har funnet sted flere ganger i årene etter 1983, og har hatt en tendens til å forårsake sammenbrudd i loddebestanden. Slike sammenbrudd skjedde i 1993 og 2003 og førte til at fisket ble stengt i årene 1994-1998 og 2004-2008.
Fisket etter lodde ble gjenåpnet 26. januar 2009 med en total kvote på 390 000 tonn fordelt mellom Norge og Russland. Norge har 60 % og Russland 40 %. 10 000 tonn av totalkvoten er avsatt til forskning etter samme fordelingsnøkkel.
Lodderogn betraktes av mange som en delikatesse. Lodde av god kvalitet er særlig etterspurt i det japanske markedet, men også i Russland og Ukraina. I år med mye fiske blir mesteparten av lodda brukt som industrifisk, dvs. i produksjon av fiskeolje og fiskemel.
Knut Olav Rindarøy
Knut Olav Rindarøy (født 17. juli 1985 i Molde) er en norsk tidligere fotballspiller. Han ble seriemester med Molde Fotballklubb i 2011, 2012 og 2014. Han har vunnet NM-cup i 2005, 2013 og 2014. Han har tidligere spilt for Gossen, Rival og Deportivo La Coruña. Han vant Kniksenprisen i 2009 som årets forsvarsspiller.
Rindarøy er venstreback og fikk sin landslagsdebut for i en vennskapskamp mot  den 10. oktober 2009. I 2010 dro han på utlån til den spanske La Ligaklubben Deportivo La Coruña uten suksess. Han vendte tilbake til Molde i 2011, der han fikk comeback i Moldes 1–2-seier over Start 4. august.
Limegrønt
Limegrønt er en farge mellom grønn og gul. For å lage limegrønt blander man vanligvis 75 % gult med 25 % grønt.
Plant Design Management System
PDMS (Plant Design Management System) er et 3D DAK-verktøy utviklet og markedsført av AVEVA. PDMS brukes i Norge hovedsakelig av ​olje- og gass-industrien, men verktøyet brukes også i kjemisk, farmasøytisk og kraftverk-industri.
Historie
Utviklingen av PDMS ble gjort av CADCentre, som ble stiftet i 1967. Utviklerne i CADCentre hadde sin bakgrunn fra universitetsmiljøet i Cambridge i Storbritannia. Disse utviklerne var på mange områder pionerer i sitt fagområde, og flere av disse har vært markante i 3D DAK miljøet siden.
Knut Olav Rindarøy
Etter langvarige skadeproblemer pensjonere han seg fra fotball i 2017.
Plant Design Management System
Historie
I Norge var det Norwegian Petroleum Consultants som først (1991) tok i bruk PDMS. Siden ble PDMS også tatt i bruk av Aker og de fleste oljeselskaper på norsk sokkel. Nå regnes PDMS som industristandarden innen 3D DAK verktøy i ​olje- og gass-industrien.
Verktøyet
PDMS er et typisk flerbrukerverktøy som egner seg best i større prosjekter. Grovt sett kan man si at PDMS består av tre hovedmoduler. Ett for å opprette ulike komponenter, én modul for å designe selve objektet og én for å lage tradisjonelle 2D-tegninger i bruk for fabrikasjon, samt isometriske tegninger.
I tillegg har PDMS et eget makrospråk (PML2) som gjør det mulig å legge til eller endre funksjonalitet. Blant de større firmaene i Norge (som f.eks. Aker Solutions, Aibel og Equinor (tidligere Statoil), er PDMS integrert med resten av datasystemene.
Westworld
Westworld er en amerikansk science fiction-thriller fra 1973 skrevet og regissert av Michael Crichton. Hovedrollene spilles av Richard Benjamin og James Brolin, mens Yul Brynner har en sentral birolle. Westworld var den første spillefilmen som Crichton regisserte.
Den ble i 1976 etterfulgt av Futureworld. I 1980 kom den kortlivede TV-serien Beyond Westworld og i 2016 kom serien Westworld.
Handling
Peter og John kommer til den eventyrlig og høyteknologiske fornøyelsesparken Delos. Selskapet reklamerer for en autentisk ferie for de pengesterke – til en annen epoke med tidsriktige kulisser og roboter i menneskedrakt som innbyggere. Gjestene kan velge mellom en romersk verden, en middelaldersk verden eller western world. De velger den siste, en tro kopi av ville vesten befolket med roboter. Ved første øyekast er alt i skjønneste orden. De havner i barslagsmål, går i duell som i en westernfilm, og går til sengs med robothorer. Robotene styres av en datasentral på dagtid og repareres nattestid.
En elektronisk feil i datasentralen gjør imidlertid at robotene begynner å styre seg selv. Det oppstår kaos når de menneskelignende maskinene inntar en fiendtlig holdning til stedets gjester.
Om filmen
Westworld var den første filmen som benyttet Computer-generated imagery (GGI) i 2D. Tre år etter, i Futureworld ble tredimensjonale animerte effekter første gang tatt i bruk.
Solís de Mataojo (kommune)
Solís de Mataojo er en kommune (spansk: municipio) i Lavalleja-departementet i det sørlige Uruguay. Hovedstaden heter Solís de Mataojo.
Westworld
Anmelderne
Filmen fikk god mottakelse av kritikerne, noen som gjenspeiles i at den har fått så mye som 86 % på Rotten Tomatoes. Anmelderne i Variety beskrev den som «utmerket», mens den amerikanske anmelderen Leonard Maltin gav den tre av fire stjerner.
Solís de Mataojo (kommune)
Historie
Solís de Mataojo ble grunnlagt i 15. mars 2010.
Westworld
Priser og nominasjoner
Filmen ble nominert til en Hugo ved Hugo Award og året etter til en Golden Scroll ved Saturn Award. Michael Crichton ble nominert til en Nebula Award ved Science Fiction and Fantasy Writers of America for sitt arbeid med filmen.
Solís de Mataojo (kommune)
Regjeringen
Ordføreren (alcalde) i kommunen er Jorge Fernández (2010-2015).
Terra Nova (Pernambuco)
Terra Nova ble opprinnelig opprettet som et distrikt i kommunen Leopoldina (idag Parnamirim) ved kommunal lov nº 03, den 13. mars 1893 med hovedsete i tettstedet Pau Ferro. Den 11. november 1904 ble hovedsete i distriktet flyttet til tettstedet Mocambo for senere å bli flyttet til sin nåværende lokasjon den 19. januar 1911.